
საქართველოს პრეზიდენტის
ბრძანებულება №335
2003 წლის 10 ივლისი
ქ. თბილისი
ზოგიერთი კატეგორიის სამართალდარღვევისათვის გადახდილი ჯარიმის განაწილების წესის შესახებ

„საბიუჯეტო სისტემისა და საბიუჯეტო უფლებამოსილების შესახებ“ საქართველოს კანონის 21-ე მუხლის მე-3 პუნქტის შესაბამისად:

1. „საქართველოს ადმინისტრაციულ სამართალდარღვევათა კოდექსის“ 153-1533, 154, 1541-1542, 1551-1552, 157, 158, 1581, 159-1594, 163, 164-1644, 165-1652, 178, 193-195 მუხლებით გათვალისწინებული საქართველოს ფინანსთა სამინისტროს შესაბამისი ორგანოების მიერ გამოვლენილი სამართალდარღვევისათვის ჯარიმის სახით სახელმწიფო ბიუჯეტის სასარგებლოდ მობილიზებული (ფაქტობრივად ჩარიცხული) თანხების 30 პროცენტი ჩაირიცხოს საქართველოს ფინანსთა სამინისტროს სპეციალური სახსრების ანგარიშზე.

2. ამ ბრძანებულების პირველი პუნქტით საქართველოს ფინანსთა სამინისტროსათვის გადაცემული თანხები, ფინანსთა მინისტრის მიერ დადგენილი წესის შესაბამისად, გამოყენებულ იქნეს ფინანსთა სამინისტროსა და მისი სისტემის თანამშრომელთა, განსაკუთრებით კი იმ პირთა მატერიალური სტიმულირებისათვის, რომლებმაც მონაწილეობა მიიღეს ზემოხსენებული სამართალდარღვევების გამოვლენასა და საჯარიმო თანხების მობილიზებაში.

ე. შევარდნაძე

